**Varpaisillaan** (engl. *Tiptoes*; Ranskassa *Tiny Tiptoes*) on vuonna 2003 ensi-iltansa saanut yhdysvaltalais-ranskalainen draamakomediaelokuva, jonka on ohjannut Matthew Bright ja käsikirjoittanut Bill Weiner. Elokuvan pääosissa ovat Gary Oldman, Kate Beckinsale, Patricia Arquette ja Matthew McConaughey. Elokuvan tuottajina olivat Elie Cohn, Chris Hanley, John Langley, Fernando Sulichin, Douglas Urbanski ja Brad Wyman.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Carol (Kate Beckinsale) on lahjakas taidemaalari, joka rakastuu täydelliseen Steven-nimiseen mieheen (Matthew McConaughey) tietämättä oikeastaan paljoakaan hänestä. He elävät onnellista elämää, ja eräänä päivänä Carol huomaa olevansa raskaana. Hän kertoo raskaudestaan Stevenille, joka ei ole Carolin yllätykseksi kovinkaan riemastunut tulevasta perheenlisäyksestä. Steven sen sijaan muuttuu salaperäiseksi ja etäiseksi. Eräänä päivänä Stevenin kaksoisveli Rolfe (Gary Oldman) saapuu odottamatta kylään, mikä paljastaa Carolille Stevenin salaisuuden: hänen veljensä ja vanhempansa ovat lyhytkasvuisia. Vaikka Steven on normaalikokoinen, hän pelkää syntymättömällä lapsellaan olevan sama geenivirhe kuin hänen perheellään. Kaikki muuttuu vielä mutkikkaammaksi, kun Carol huomaa olevansa rakastunut Rolfeen.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Gary Oldman  | … |  Rolfe Bedalia
  |
|  Kate Beckinsale  | … |  Carol
  |
|  Patricia Arquette  | … |  Lucy
  |
|  Matthew McConaughey  | … |  Steven Bedalia
  |
|  Peter Dinklage  | … |  Maurice
  |
|  Debbie Lee Carrington  | … |  Kitty Katz
  |
|  Ed Gale  | … |  Bobby Barry
  |
|  David Alan Grier  | … |  Jerry Robin, Jr.
  |
|  Marcia DeRousse  | … |  Kathleen
  |
|  Kacie Borrowman  | … |  Margaret
  |
|  Michael J. Anderson  | … |  Bruno
  |

 | 

|  |  |  |
| --- | --- | --- |
|  Cherub Freed  | … |  Tiffany
  |
|  Alexa Nikolas  | … |  Susan Barry
  |
|  Brittney Guzman  | … |  Janice
  |
|  Bridget Powers  | … |  Sally
  |
|  Peter Macdissi  | … |  Adrissi
  |
|  Brandon Thompson  | … |  Chuck
  |
|  Dana Sessen  | … |  Darlene
  |
|  Luigi Francis Shorty Rossi  | … |  Augie
  |
|  Susan Barnes  | … |  Sylvia
  |
|  Chad Everett  | … |  Kirk
  |
|  Niki Botelho  | … |  Irene
  |

 |

Tuotanto
--------

*Varpaisillaan* kuvattiin Los Angelesissa, Kaliforniassa. Elokuvan tuotantoyhtiöinä olivat Langley Productions, Marshak/Zachary Company, Canal+, StudioCanal ja Wild Bunch.

Peter Dinklagen mukaan elokuvan ensimmäinen versio oli "upea", mutta ohjaaja Matthew Brightin saatua potkut elokuva leikattiin kokonaan uudelleen. Dinklagen mukaan uuden leikkauksen myötä elokuva meni pilalle ja muuttui "romanttiseksi komediaksi kääpiöiden kera". Matthew Brightin leikattu versio kesti noin 150 minuuttia.

Julkaisu ja vastaanotto
-----------------------

*Varpaisillaan* sai ensi-iltansa Deauvillen yhdysvaltalaisen elokuvan festivaaleilla Ranskassa 8. syyskuuta 2003, ja elokuvan Yhdysvaltain ensi-ilta oli Sundancen elokuvajuhlilla tammikuussa 2004. Elokuva ei päässyt Yhdysvalloissa teatterilevitykseen, mutta se julkaistiin DVD:lle 3. elokuuta 2004. Suomessa Scanbox Entertainment Finland Oy julkaisi elokuvan DVD:lle 30. heinäkuuta 2004.

*Varpaisillaan* on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 29 % kriitikoista antoi elokuvalle positiivisen arvosanan 4,2/10 keskiarvolla. Keräys perustuu seitsemään arviointiin. 3 257 käyttäjästä 22 % on antanut elokuvalle positiivisen arvosanan 2,5/5 keskiarvolla.

Lähteet
-------

1. 1 2 3 4 5  Tiptoes (2003) *Elonet.fi*. Viitattu 3.9.2016. (suomeksi)
2. 1 2 3 4  Tiptoes (2003) *Allmovie.com*. Viitattu 3.9.2016. (englanniksi)
3. 1 2 3  Kois, Dan: Peter Dinklage Was Smart to Say No *The New York Times Magazine*.  29.3.2012. Viitattu 3.9.2016. (englanniksi)
4. 1 2 3 4 5  TIPTOES (2004) *Rottentomatoes.com*. Viitattu 3.9.2016. (englanniksi)
5. ↑  Varpaisillaan *Discshop.fi*. Viitattu 3.9.2016. (suomeksi)

Aiheesta muualla
----------------

* *Varpaisillaan* Internet Movie Databasessa. (englanniksi)
* *Varpaisillaan* Elonetissä.
* *Varpaisillaan* AllMoviessa. (englanniksi)
* *Varpaisillaan* Rotten Tomatoes -sivustolla (englanniksi)